మదన గోపాలుడు

మదన గోపాలుడు 1987 లో వచ్చిన సినిమా. శ్రీ సైలజ కంబైన్స్ పతాకంపై  పిఎస్ కృష్ణ మోహన్ రెడ్డి దర్శకత్వంలో వి.రామకృష్ణ, పి. సురేంద్ర నాథ్ రెడ్డి నిర్మించారు. ఇందులో రాజేంద్ర ప్రసాద్, రమ్య కృష్ణ ప్రధాన పాత్రల్లో నటించగా శివాజీ రాజా సంగీతం అందించాడు.

 కథ 
గోపాలం (రాజేంద్ర ప్రసాద్) ఓ బ్రాహ్మణ కుటుంబంలో జన్మించాడు. అతని తండ్రి రామాచారి (జెవి సోమయజులు) ఆలయ పూజారి. గ్రామంలో అత్యంత గౌరవనీయమైన వ్యక్తి. గోపాలం ఉన్నత చదువుల కోసం పట్టణానికి బయలుదేరతాడు. అక్కడ అతను చెడుమార్గాలు పడతాడు. కాని అతను తన తల్లిదండ్రుల ముందు మాత్రం తెలివిగా వ్యవహరిస్తాడు. గోపాలం అన్ని రకాల వ్యసనాలలో పూర్తిగా మునిగిపోతాడు. అతని తల్లి అంత్యక్రియలకు హాజరు కావడానికి కూడా సమయం దొరకదు అతనికి. కొంత సమయం తరువాత, అతని తండ్రి అసలు సంగతి తెలుసుకుని అతనిని తిరిగి తీసుకువెళతాడు. అక్కడ గోపాలం పూర్తిగా సద్బ్రాహ్మణుడిగా మారి ఆలయ పూజారి అవుతాడు. రామాచారి తన స్నేహితుడు రంగాచారి (గొల్లపూడి మారుతి రావు) కుమార్తె పూర్ణిమ (రాజలక్ష్మి) తో అతడి పెళ్ళి కుదుర్చుతాడు. ఆ తరువాత, గోపాలం గత స్నేహితులు అతని జీవితంలోకి తిరిగి వచ్చి అతనిని తిరిగి తమలో కలుపుకునేందుకు ప్రయత్నిస్తారు. కాని అతను లొంగడు. కానీ రామాచారి తన కొడుకును తప్పుగా అర్థం చేసుకుని ఆత్మహత్య చేసుకుంటాడు. అతని మరణం తరువాత, గ్రామం మొత్తం గోపాలాన్ని బహిష్కరిస్తుంది, నిరాశతో, గోపాలం వ్యధతో మరణం అంచుల దాకా వెళ్తాడు. మొదటి నుండి గోపాలాన్ని ఇష్టపడే గౌరీ (రమ్యకృష్ణ) అనే షెడ్యూల్డ్ కులపు అమ్మాయి అతన్ని రక్షిస్తుంది. ఇంతలో, గ్రామ గూండా అయిన సైదులు (బాలాజీ) గోపాలం, గౌరీలపై చెడుగా ప్రచారం చేస్తాడు. కాబట్టి, గోపాలం ఆమెను పెళ్ళి చేసుకోవాలని నిర్ణయించుకుంటాడు. కానీ ఆశ్చర్యకరంగా, పూర్ణిమ గోపాలం తనను చెడగొట్టాడని ఆరోపించగా, గ్రామ పెద్దలు ఆమెను పెళ్ళి చేసుకోవాలని ఆదేశిస్తారు. పూర్ణిమను వేధింపులకు గురిచేసిన సైదులు నిజమైన అపరాధి అని గోపాలం నిజాన్ని వెలికి తీస్తాడు. చివరికి పూర్ణిమ సైదులును చంపి గోపాలం రక్షణ కోసం తన జీవితాన్ని త్యాగం చేస్తుంది. చివరగా, గౌరితో పాటు గోపాలం గ్రామాన్ని విడిచిపెట్టడంతో సినిమా ముగుస్తుంది.

 నటీనటులు 

 గోపాలంగా రాజేంద్ర ప్రసాద్
 గౌరీగా రమ్యకృష్ణ
 గొల్లపూడి మారుతీరావు, రంగా చారిగా
 రామాచారిగా జె.వి.సోమయాజులు
 మన్మధ, రాంబాగా సుత్తి వీరభద్ర రావు (ద్విపాత్ర)
 దాసుగా నారాయణరావు
 సైదులుగా బాలాజీ
 భూషయ్యగా పుచ్చా పూర్ణానందం
 పూర్ణిమగా రాజ్యలక్ష్మి
 రంగాచారి భార్యగా రాధా కుమారి
 సుబ్బలక్ష్మిగా మమత
 సీతగా డబ్బింగ్ జానకి

 పాటలు 
సం.పాటగాయనీ గాయకులునిడివి1"మదన గోపాలుడు"ఎస్పీ బాలు4:122"కొండవాగై కోడెనాగై"ఎస్పీ బాలు, ఎస్.జానకి4:013"ప్రమాదాల ఆసాల"వాణి జయరామ్4:274"వానావచ్చింది"మాధవ్‌పెడ్డి రమేష్, చిత్ర3:525"బ్రతకడం నీకెంత"పి. సుశీలా4:35 

 మూలాలు 

వర్గం:రాజేంద్ర ప్రసాద్ నటించిన సినిమాలు
వర్గం:సుత్తి వీరభద్రరావు నటించిన సినిమాలు